**Zmluva o dodávke a odbere tepla**

uzatvorená v zmysle zákona č. 657/2004 Z. z. o tepelnej energetike v znení neskorších predpisov, zákona č. 250/2012 Z. z. o regulácii v sieťových odvetviach v znení neskorších predpisov a ostatných všeobecne záväzných právnych predpisov Slovenskej republiky

(ďalej len „zmluva“)

**ZMLUVNÉ PODMIENKY NA DODÁVKU A ODBER TEPLA**

**Evidenčné číslo zmluvy:**

**Číslo zmluvy**: **«CISLO\_ZMLUVY»**

**Číslo odberného miesta: «OM\_CISLO»**

**Názov odberného miesta: «OM\_NAZOV»**

**Zmluvné strany:**

|  |  |  |  |  |  |  |
| --- | --- | --- | --- | --- | --- | --- |
|  |  | | | | | |
| **Dodávateľ:** | MH Teplárenský holding, a.s. | | | | | |
|  | Turbínová 3, 831 04 Bratislava – mestská časť Nové mesto | | | | | |
|  | v zastúpení: | Meno a priezvisko, generálny riaditeľ  Meno a priezvisko, obchodný riaditeľ | | | | |
|  |  | | | |  | |
|  | Číslo povolenia: 2006T 0268 - 47 | | |  | | |
|  | Registr. č. zápisu v obch. registri: | | | Okresný súd Bratislava I  oddiel Sa vložka č. 7386/B | | |
|  |  | | |  | | |
|  | IČO: 36 211 541 | | | DIČ: 2020048580 | | |
|  | IČ DPH: SK 2020048580 | | | | | |
|  | Bankové spojenie: | |  | | | |
|  | Tatra banka, a.s. | | IBAN: SK1711000000002627064293 | | |
|  | BIC kód: | | TATRSKBX | | |

**a**

|  |  |  |  |  |
| --- | --- | --- | --- | --- |
|  |  | | | |
| **Odberateľ:** | **«Z\_SIDLO\_OP\_1»** | | | |
|  | «Z\_ULICA\_OP\_1» «Z\_CISLO\_DOMU\_OP»  «Z\_PSC\_OP» «Z\_MESTO\_OP» | | | |
|  | v zastúpení: | «t\_splnomocnenec», «t\_funkcia»  «t\_splnomocnenec1», «t\_funkcia1» | | |
|  |  | | | |
|  | Registr. č. zápisu v obch. registri: | | | «C\_OBCH\_REG» |
|  | IČO: «Z\_ICO» | | | IČ DPH: «Z\_ICDPH» |
|  | DIČ: «Z\_DIC» | | |  |
|  | IBAN: | |  | |

**Článok I.**

**Predmet zmluvy**

Predmetom zmluvy je dodávka a odber:

a) tepla zo sústavy tepelných zariadení dodávateľa do sústavy tepelných zariadení odberateľa pre účely vykurovania (ďalej len ÚK) a prípravu teplej úžitkovej vody (ďalej len TÚV);

b) studenej vody;

c) studenej vody na prípravu TÚV*,* ktorú dodávateľ tepla nakúpi z vodovodnej siete dodávateľa vody;

d) doplňovacej vody.

V prípade, ak odberateľ v zmysle zmluvy o dodávke a odbere tepla neodoberá teplo zo sústavy tepelných zariadení dodávateľa do sústavy tepelných zariadení odberateľa pre účely ÚK, alebo TÚV, body s tým súvisiace sa považujú za bezpredmetné.

**Článok II.**

**Všeobecné ustanovenia**

1. Tieto zmluvné podmienky na dodávku a odber tepla vyjadrujú špecifické podmienky vyplývajúce zo zvláštnej povahy dodávky tepla z teplárenskej sústavy a sú vypracované v súlade so zákonom č. 657/2004 Z. z. o tepelnej energetike všeobecne záväznými právnymi predpismi a dispečerským poriadkom teplárenských sústav centralizovaného zásobovania teplom.

2. Miesto pripojenia: odberateľ je **pripojený na výstupe zo sekundárnej siete** dodávateľa.

**Článok III.**

**Dodacie podmienky**

1. Dodávka tepla podľa § 19 ods. 1 zákona č. 657/2004 Z. z. o tepelnej energetike je splnená prechodom zmluvne dohodnutého množstva tepla zo sústavy tepelných zariadení dodávateľa do sústavy tepelných zariadení odberateľa.

2. Teplonosné médium je majetkom dodávateľa - výrobcu.

3. Zmluvné miesto dodávky, tepelný príkon pre ÚK a TÚV, parametre dodávaného média a meranie dodávky tepla sú dohodnuté v Prílohe č. 1 tejto zmluvy – Prihláška k odberu tepla.

4. Množstvo tepla, výkon a zmluvné obdobie sú dohodnuté v Prílohe č. 2 tejto zmluvy – Odberový diagram.

5. Odberový diagram na príslušný kalendárny rok je odberateľ povinný oznámiť dodávateľovi 20 dní pred začatím odberu a k termínu stanovenému v zmysle platnej legislatívy bežného roka pre nasledujúci rok.

**Článok IV.**

**Technické podmienky, kvalita dodávky, tolerancia**

1. Hospodárnosť prevádzky sústavy tepelných zariadení je odberateľ povinný zabezpečovať v súlade s ustanoveniami § 25 zákona č. 657/2004 Z. z. o tepelnej energetike a všeobecne záväznými právnymi predpismi.

2. Pri prekročení zmluvne dohodnutého množstva tepla v kW o viac ako 5% dodávateľ môže fakturovať za všetko navyše odobraté množstvo tepla aj fixnú zložku ako súčin navyše odobratého množstva tepla prepočítaného na kW (kWh/5300) a fixnej zložky ceny tepla určenej v rozhodnutí Úradu pre reguláciu sieťových odvetví (ďalej len úrad). To sa nevzťahuje na prípady, keď bolo objednané množstvo tepla pre rok t dohodnuté podľa skutočne odobratého tepla v zmysle platnej legislatívy.

3. Teplo zo sústavy tepelných zariadení odovzdá dodávateľ do sústavy tepelných zariadení odberateľa v medziach dohodnutého príkonu takto:

**A. pre vykurovanie**:

1. Vykurovacie obdobie stanovuje vyhláška č. 152/2005 Z. z.

2. Dodávateľ zabezpečí odberateľovi dodávku tepla pre ÚK inštalovaným regulátorom, ktorého ekvitermická krivka je uvedená v Prílohe č. 4 tejto zmluvy .

3. Pre dodržanie parametrov ekvitermickej krivky platí tolerancia +5 %, –5 %.

4. Odberateľ podľa potvrdenej ekvitermickej krivky zabezpečí vnútornú teplotu vykurovaných miestností podľa normy STN 060210 a v zmysle prílohy k vyhláške č. 152/2005 Z. z. Prekračovanie teplotyvratnej vody teplonosného média sekundárneho alebo vnútorného rozvodu objektu oprávňuje dodávateľa k zásahu formou kvantitatívnej regulácie a to obmedzením dodávky na vstupe do odberného miesta.

5. Ekvitermická krivka môže byť v rozpätí projektom stanovených hodnôt a technických možností dodávateľa na požiadanie odberateľa upravená. V prípade, že z OST sú samostatnými sekundárnymi vývodmi napojení viacerí odberatelia, úprava ekvitermickej krivky je možná iba po spoločnej dohode všetkých odberateľov zúčastnených na odbere tepla z tejto OST. V prípade, ak sa odberatelia nedohodnú na rovnakej ekvitermickej krivke, dodávateľ tepla si vyhradzuje právo nastaviť ekvitermickú krivku na priemernú hodnotu z jednotlivých požadovaných ekvitermických kriviek.

6. Regulácia dodávky tepla je kvalitatívna podľa ekvitermickej krivky uvedenej v Prílohe č. 4 tejto zmluvy.

7. Dodávku tepla pre vykurovanie zabezpečuje dodávateľ teplou vodou v uzavretom okruhu s nútenou cirkuláciou pomocou obehových čerpadiel v OST. Prevádzka vykurovacieho systému je nepretržitá. V technicky možných prípadoch je možné po vzájomnej dohode zmluvných strán zásobovaných z jednej OST voliť odlišný spôsob prevádzky.

8. Za hydraulické vyregulovanie a stabilitu vnútorného rozvodu objektu odberateľa, a teda aj za nadväznosť vratnej teploty na výstupnú teplotu zodpovedá odberateľ.

9. Odberateľ nesmie bez súhlasu dodávateľa urobiť zásah na vnútornom zariadení objektu, ktorý má za následok zmenu hydraulických pomerov. Je povinný predložiť dodávateľovi projektovú dokumentáciu úprav za účelom posúdenia zásahu do hydrauliky vykurovacieho systému. Vyjadrenie dodávateľa k uvedenej problematike je pre odberateľa záväzné. V prípade zásahu do vnútorného rozvodu odberateľa bez súhlasu a vyjadrenia dodávateľa tento nenesie zodpovednosť za následky takto vykonaných prác a nie je viazaný zmluvnými podmienkami uvedenými v tejto zmluve. Pri zhoršení hydraulických pomerov náklady na jeho opätovné vyregulovanie alebo nutnú výmenu technológie hradí ten, kto zmenu vyvolal.

10. Dodávateľ je povinný dodržiavať projektom OST stanovený rozdiel tlakov medzi rozdeľovačom a zberačom a minimálny tlak na zberači za predpokladu, že sieť je hydraulicky vyregulovaná a vyvážená.

11. Odberateľ nemôže bez súhlasu dodávateľa pripojovať ďalšie, v projekte OST neuvažované objekty, zvyšovať počet a výkon tepelných spotrebičov a tým zvyšovať tepelný príkon pre jednotlivé sekundárne vývody z OST alebo jednotlivé vnútorné rozvody objektu. V tejto súvislosti si nemôže ani nárokovať zvýšenie príkonu na krytie neprimeraných tepelných strát v sekundárnej sieti.

12. Udržiavanie tlaku v sekundárnej sieti zabezpečuje dodávateľ tepla v dohodnutých hodnotách, a to doplňovaním systému pomocou zariadenia zabudovaného v OST.

13. Dodávateľ zabezpečí udržiavanie tlaku v sekundárnej sieti podľa článku IV bod 12 aj   
pri prerušení dodávky tepla pre ÚK.

14. Odberateľ je povinný starať sa o tesnosť vnútorného rozvodu objektu a zabezpečovať opatrenia na zamedzenie neoprávneného odberu obehovej vody.

15. V prípade úbytku obehovej vody v sekundárnej sieti dodávateľ odberateľovi ohlási túto skutočnosť s cieľom vykonania nápravy.V takomto prípade zodpovedá dodávateľ za udržiavanie tlaku vo vnútornom rozvode objektu odberateľa iba v rámci technických možností daných kapacitou automatického doplňovacieho zariadenia.

16. Do času vykonania nápravy náklady na doplňovanie obehovej vody do vnútorného rozvodu objektu v medziach kapacity automatického doplňovania, ako aj nad rámec kapacity hradí odberateľ.

17. Takýto spôsob doplňovania uvedený v čl. IV bod 16 zabezpečí dodávateľ iba do termínu, ktorý určil odberateľovi pri ohlasovaní poruchy. Pri nedodržaní termínu je dodávateľ oprávnený príslušnú sekundárnu sieť alebo aj celú OST, prípadne objekt z prevádzky odstaviť.

18. Hranica plnenia dodávky tepla **pre ÚK zo sekundárnej siete** dodávateľa je majetkovoprávnou hranicou, ktorá je odberateľom preukázaná v zmluvnom mieste dodávky tepla a je zároveň hranicou povinnosti opráv a údržby zariadení.

**B. Pre prípravu TÚV:**

1. Dodávku TÚV stanovuje vyhláška č. 152/2005 Z. z.

2. Dodávateľ je povinný v OST vybavených zariadením pre prípravu TÚV zabezpečovať zohrievanie vody nakúpenej od dodávateľa vody a túto odovzdať do siete odberateľa v nasledovnom množstve a parametroch:

a) minimálne množstvo TÚV podľa súčtu potrieb jednotlivých na OST, resp. )  
na sekundárnu sieť dodávateľa pripojených objektov stanovené výpočtovou normou STN 060320, maximálne však do výšky projektovanej kapacity OST pre prípravu TÚV;

b) tlak TÚV v medziach zaručeného tlaku vo vodovodnej sieti dodávateľa vody, znížený o tlakové straty v zariadení OST, resp. v sekundárnej sieti dodávateľa TÚV. Dodávateľ tepla nie je povinný zabezpečovať, ani realizovať opatrenia na zvýšenie tlaku nad hranicu stanovenú v projekte OST v nadväznosti na prevádzkový tlak vodovodnej siete dodávateľa vody, na ktorú je OST pripojená.

V období, kedy je prerušená dodávka tepla na ohrev TÚV, dodávateľ tepla zabezpečí v rozvode TÚV odberateľa tlak v medziach zaručeného tlaku dodávateľa vody;

c) teplotu TÚV **na výstupe zo sekundárnej siete** dodávateľa v zmysle vyhlášky č. 152/2005 Z. z.

3. Za hydraulické vyregulovanie a stabilitu sekundárnej siete TÚV odberateľa alebo vnútorného rozvodu objektu, zodpovedá odberateľ.

4. Hranica plnenia dodávky **TÚV zo sekundárnej siete** dodávateľa je majetkovoprávnou hranicou, ktorá je odberateľom preukázaná v zmluvnom mieste dodávky tepla a je zároveň aj hranicou zodpovednosti za výkon opráv a údržbu zariadení.

5. Režim prípravy a dodávky TÚV je dohodnutý v Prílohe č. 4 tejto zmluvy.

6. Odberateľ nesmie bez súhlasu dodávateľa urobiť zásah na vnútornom zariadení objektu, ktorý má za následok zmenu hydraulických pomerov. Je povinný predložiť dodávateľovi projektovú dokumentáciu úprav za účelom posúdenia zásahu do hydrauliky systému TÚV. Vyjadrenie dodávateľa k uvedenej problematike je pre odberateľa záväzné.

V prípade zásahu do vnútorného rozvodu odberateľa bez súhlasu a vyjadrenia dodávateľa tento nenesie zodpovednosť za následky takto vykonaných prác a nie je viazaný zmluvnými podmienkami uvedenými v tejto zmluve. Pri zhoršení hydraulických pomerov náklady na jeho opätovné vyregulovanie alebo nutnú výmenu technológie hradí ten, kto zmenu vyvolal.

**Článok V.**

**Regulácia, obmedzenie, prerušenie a ukončenie dodávky**

1. Na zabezpečenie plynulého zásobovania všetkých odberateľov z tepelnej sústavy dodávateľa podľa § 28 zákona č. 657/2004 Z. z. o tepelnej energetike vyhlasuje a odvoláva stav núdze pre územie kraja alebo jeho časti okresný úrad v sídle kraja a pre územie obce obec. Stavom núdze v tepelnej energetike je zníženie, prerušenie dodávok tepla alebo vyradenie sústavy tepelných zariadení z činnosti na území kraja, viacerých obcí alebo obce na obdobie dlhšie ako 48 hodín, ktoré vzniklo v dôsledku:

a) mimoriadnej udalosti alebo

b) havárie alebo poruchy tepelných zariadení,

c) dlhodobého nedostatku zdrojov tepla, ktorými sú palivá, elektrina a voda,

d) smogovej situácie podľa osobitných predpisov,

e) teroristického činu,

f) opatrení štátnych orgánov za stavu ohrozenia štátu alebo vyhlásenia vojnového stavu.

2. Pri stave núdze sú zmluvné strany povinné podrobiť sa obmedzujúcim opatreniam podľa § 27 a § 28 zákona č. 657/2004 Z. z. o tepelnej energetike a vyhlášky č. 151/2005 Z. z.

3. Dodávateľ tepla môže pri stavoch núdze vyhlásiť miestne obvyklým spôsobom tieto regulačné stupne:

Regulačný stupeň č. 0 – normálna prevádzka:

Odber tepla je povolený do hodnoty zabezpečujúcej jeho racionálne využívanie, najviac však do dohodnutého najvyššieho príkonu uvedeného v odberovom diagrame.

Regulačný stupeň č. 1

- dodávka tepla na prípravu TÚV je obmedzená na tri dni v týždni, pričom harmonogram jednotlivých dní v týždni, keď odberateľ môže pripravovať TÚV, určí výrobca alebo dodávateľ pri vyhlasovaní regulačného stupňa,

- dodávka tepla na vykurovanie a na technologické účely, ako aj na školské a zdravotnícke zariadenia so samostatným odberným zariadením bez obmedzenia.

Regulačný stupeň č. 2:

- úplné prerušenie dodávky tepla pre prípravu TÚV počas platnosti regulačného stupňa,

- všetky ostatné dodávky tepla uvedené v regulačnom stupni č. 1.

Regulačný stupeň č. 3:

- úplné prerušenie dodávky tepla pre prípravu TÚV počas platnosti regulačného stupňa,

- dodávky tepla pre technologické účely je obmedzená do výšky 75 % najvyššieho príkonu uvedeného v odberovom diagrame,

- všetky ostatné dodávky tepla uvedené v regulačnom stupni č. 1.

Regulačný stupeň č. 4:

- úplné prerušenie dodávky tepla pre ohrev TÚV počas platnosti regulačného stupňa,

- dodávka tepla pre technologické účely je obmedzená do výšky 50 % najvyššieho príkonu dohodnutého v odberovom diagrame,

- dodávka tepla pre vykurovanie obmedzená na hodnotu nočného útlmu v priebehu celého dňa s výnimkou dodávky tepla pre zdravotnícke zariadenia so samostatným odberným zariadením.

Regulačný stupeň č. 5:

- úplné prerušenie dodávky tepla na prípravu TÚV počas platnosti regulačného stupňa,

- dodávka tepla na vykurovanie sa obmedzuje na temperovanie objektov s preferovaním zdravotníckych zariadení a subjektov hospodárskej mobilizácie a odber tepla na technologické účely je znížený na bezpečnostné minimum.

4. Regulačný stupeň vyhlasuje dodávateľ prostredníctvom tepelného dispečingu príslušnej sústavy centralizovaného zásobovania teplom určenému zástupcovi odberateľa.

Odberateľ požaduje oznámiť vyhlásenie regulačných opatrení, resp. regulačných stupňov, na svoj organizačný útvar:

|  |  |
| --- | --- |
| e-mail: | «m\_spl\_email\_om1» |
| č. telefónu v pracovnej dobe: | «m\_spl\_tel\_om1» |
| č. telefónu mimo prac. doby: | «m\_spl\_telm\_om1» |

Prípadné zmeny ohlási odberateľ tímu služieb zákazníkom dodávateľa bezodkladne.

5. Dodávateľ obmedzí alebo preruší dodávku tepla v súlade s ustanoveniami § 26, ods. 1 zákona č. 657/2004 Z. z. o tepelnej energetike:

a) pri vykonávaní plánovaných rekonštrukcií, opráv, údržby a revízií na sústave tepelných zariadení;

b) pri vykonávaní neplánovaných opráv, vzniku a odstraňovaní havárií a porúch na energetických rozvodných zariadeniach a pri poruchách zdroja tepla na dobu nevyhnutnú na nábeh záložného zdroja;

c) pri bezprostrednom ohrození života, zdravia osôb a majetku alebo pri likvidácii príčin týchto stavov;

d) pri stavoch núdze (§ 27 zákona č. 657/2004 Z. z. o tepelnej energetike) alebo pri činnostiach zamedzujúcich ich vzniku;

e) pri neoprávnenom odbere tepla;

f) ak odberateľ zmenil bez súhlasu dodávateľa prípojnú hodnotu odberných tepelných zariadení;

g) ak odberateľ prenechá teplo bez súhlasu dodávateľa ďalšej fyzickej alebo právnickej osobe;

h) ak odberateľ neumožňuje dodávateľovi prístup k meracím a odberným tepelným zariadeniam;

i) ak odberateľ nesplní príkaz na odstránenie nedostatkov na odbernom tepelnom zariadení;

j) ak odberateľ používa pri odbere zariadenie, ktoré ovplyvňuje kvalitu tepla v neprospech ostatných odberateľov a nevykonal opatrenia na obmedzenie tohto vplyvu;

k) ak odberateľ vracia vratnú vodu sekundárnej siete alebo vnútorného rozvodu objektu v menšom množstve alebo s vyššou teplotou následkom nevyregulovanej sekundárnej siete alebo vnútorného rozvodu objektu;

l) z potrebných prevádzkových dôvodov zo strany dodávateľa:

– pri dodávke tepla na vykurovanie

pri priemernej vonkajšej teplote -1 °C a nižšie – 5 hodín,

pri priemernej vonkajšej teplote do 0 °C – 10 hodín,

– pri dodávke tepla pre prípravu TÚV – 48 hodín;.

m) z dôvodu neplatenia dohodnutých preddavkových platieb podľa Prílohy č. 3 tejto zmluvy, faktúr za dodávku tepla, so zaplatením nedoplatku vyplývajúceho zo zúčtovania za dodávku tepla alebo úrokov z omeškania a ak odberateľ platbu alebo zálohovú platbu, alebo nedoplatok neuhradí ani v dodatočnej lehote, ktorú mu vo výzve určil dodávateľ podľa §26 ods. 1 písm. e) zákona č. 657/2004 Z. z. o tepelnej energetike;

n) ak majiteľ alebo prevádzkovateľ predchádzajúceho úseku má na svojom zariadení poruchu, ktorá bráni dodávke tepla pre ďalších odberateľov napojených na zariadenie dodávateľa, ktoré je až za týmto poruchovým úsekom;

o) na požiadanie odberateľa odstaviť odberné zariadenie, na ktoré je v sérii zapojené ďalšie odberné zariadenie subjektu (ktoré odstavenie nepožaduje), je odberateľ, ktorý odstavenie požaduje, povinný uhradiť skutočné náklady spojené s odstavením a nábehom zariadení dodávateľa, ako aj pokuty, ktoré voči dodávateľovi uplatnia ďalšie dotknuté subjekty napojené za odstaveným odberným zariadením. Odstavenie je možné len na základe písomnej objednávky odberateľa a dohody o dĺžke odstavenia predmetného zariadenia.

6. V prípadoch uvedených v  bode 5 písm. b) až o) tohto článku dodávateľ nezodpovedá za vzniknuté škody ani ušlý zisk odberateľa.

7. Pri obmedzení alebo prerušení dodávky tepla z dôvodov podľa ~~článku V~~ bodu 5) tohto článku zmluvy je dodávateľ povinný oznámiť odberateľovi začiatok a ukončenie tohto obmedzenia alebo prerušenia podľa článku V bodu 10) tejto zmluvy na dohodnutej adrese:

|  |
| --- |
| «Z\_SIDLO\_OP\_1» |
| «Z\_ULICA\_OP\_1» «Z\_CISLO\_DOMU\_OP»  «Z\_PSC\_OP» «Z\_MESTO\_OP» |
|  |

8. Odberateľ poskytne dodávateľovi pre prevádzkový styk mená zamestnancov zodpovedných za prevádzku odberného zariadenia a telefónne číslo počas aj mimo pracovnej doby.

|  |  |  |
| --- | --- | --- |
| Meno: «m\_spl\_meno\_om1» | číslo tel.: «m\_spl\_tel\_om1» | «M\_SPL\_MT\_OM1» |
|  | e-mail: «m\_spl\_email\_om1» |  |
| Meno: «m\_spl\_meno\_om2» | číslo tel.: «m\_spl\_tel\_om2» | «M\_SPL\_MT\_OM2» |
|  | e-mail: «m\_spl\_email\_om2» |  |
| Meno: «m\_spl\_meno\_om3» | číslo tel.: «m\_spl\_tel\_om3»  e-mail: «m\_spl\_email\_om3»  číslo faxu: «m\_spl\_fax\_om» | «M\_SPL\_MT\_OM3» |

9. Ak vznikla odberateľovi škoda pri obmedzení alebo prerušení dodávky tepla v prípadoch uvedených v  bode 5 písm. a) tohto článku zmluvy, odberateľ môže žiadať o náhradu škody a ušlého zisku voči dodávateľovi len vtedy, ak tento nesplnil oznamovaciu povinnosť podľa bodu 10 písm. e) tohto článku zmluvy.

10. Pri obmedzeniach alebo prerušeniach je dodávateľ povinný:

a) písomne, resp. e-mailom upovedomiť odberateľa o obmedzení alebo prerušení dodávky v prípadoch uvedených v  bode 5 písm. d) až j), m) a o) tohto článku zmluvy;

b) informovať odberateľa na webovom portály www.mhth.sk, že mu obmedzí alebo preruší dodávku tepla podľa bodu 5 písm. b), l) a n) tohto článku zmluvy,

c) telefonicky upovedomiť odberateľa, že mu obmedzí alebo preruší dodávku,   
ak v primeranej lehote neodstráni nedostatky alebo poruchy v odbere podľa bodu 5 písm. k) tohto článku zmluvy;

d) dodávku prerušiť v prípade podľa bodu 5 písm. c) tohto článku zmluvy ihneď pri zistení prevádzkových nehôd a porúch u odberateľa, ktoré bezprostredne ohrozujú bezpečnosť života, majetok, spôsobujú nadmerné straty alebo poruchy dodávateľa. Ak odberateľ nie je pri odpojení prítomný, upovedomí ho o tom dodávateľ bezodkladne.

e) písomne, resp. e-mailom upovedomiť odberateľa najmenej 15 dní vopred o obmedzení, alebo prerušení dodávky v prípadoch uvedených v  bode 5 písm. a) tohto článku zmluvy.

11. Dodávateľ obnoví dodávku tepla obmedzenú alebo prerušenú z dôvodov, ktoré sú na strane odberateľa, po odstránení všetkých nedostatkov, porúch alebo príčin, pre ktoré bola dodávka tepla obmedzená alebo prerušená.

12. Dodávateľ poskytne odberateľovi pre prevádzkový styk mená zamestnancov zodpovedných za prevádzku tepelného zariadenia a telefónne číslo počas aj mimo pracovnej doby:

|  |  |
| --- | --- |
| číslo tel.: 02/5737 2420 |  |
| e-mail: poruchy@mhth.sk |  |
| číslo faxu: 02/5737 2572 |  |

**Článok VI.**

**Meranie dodávky tepla**

1. Pre meranie dodaného tepla platia ustanovenia § 17 a § 18 zákona č. 657/2004 Z. z. o tepelnej energetike a príslušné ustanovenia vyhlášky Ministerstva hospodárstva Slovenskej republiky č. 152/2005 Z. z. o určenom čase a o určenej kvalite dodávky tepla pre konečného spotrebiteľa (ďalej len „vyhláška č. 152/2005 Z.z.“).

Dodávka tepla sa meria zariadením dodávateľa, ktoré je uvedené v Prílohe č. 1 tejto zmluvy.

2. Pokiaľ v rámci prípravnej projektovej dokumentácie sa zmluvné strany dohodnú,   
že meracie zariadenie zodpovedá technickým a metrologickým požiadavkám na určené meradlo, dodávateľ obstará a nainštaluje určené meradlo k termínu zahájenia dodávky. Odberateľ odpredá meracie zariadenie dodávateľovi vrátane technickej dokumentácie.

3. Dodávateľ je povinný zabezpečiť na svoj náklad prívod elektriny   
so samostatným okruhom pre meranie, uhrádzať spotrebu elektriny na meracie, pomocné a ovládacie zariadenia dodávateľa umiestnené v objekte odberateľa.

4. Odberateľ je povinný zabezpečiť pre dodávateľa trvalý a bezpečný prístup k určeným meradlám v zmysle platných predpisov BOZP a PO ak sú v priestoroch, ktoré sú vlastníctvom odberateľa, ale je v nich v nájme zároveň odberateľ zodpovedá za poškodenie úradnej alebo podnikovej plomby. V prípade poškodenia alebo odcudzenia meracieho zariadenia a jeho príslušenstva odberateľ uhradí dodávateľovi plnú výšku škody, ktorá vznikne dodávateľovi.

5. Odberateľ môže pre vlastnú potrebu namontovať vlastné podružné meradlá zapojené za meracím zariadením dodávateľa, avšak tak, aby neovplyvňovali chod meracieho zariadenia dodávateľa a ani zmluvné podmienky dodávky tepla. Správnosť merania podružných meradiel dodávateľ nekontroluje a ani neodčítava.

6. Ak má odberateľ pochybnosti o správnosti údajov určených meradiel, môže písomne požiadať dodávateľa o ich preskúšanie podľa ustanovení § 18 ods. 2 zákona č. 657/2004 Z. z. o tepelnej energetike.

7. Ak sa pri preskúšaní zistí, že údaje určeného meradla sú v medziach triedy presnosti uvedenej výrobcom, odberateľ uhradí dodávateľovi náklady spojené s preskúšaním, okrem prípadov, ak k preskúšaniu došlo z podnetu dodávateľa.

8. Pre odberateľov pripojených na výstupe z OST, resp. zo sekundárnej siete dodávateľa, sa prerozdelenie nameraného množstva tepla pre ÚK v OST vykoná podľa podkladov odberateľov zásobovaných z jednej OST uvedených v Prílohe č. 1 tejto zmluvy.

9. Pre odberateľov pripojených zo sekundárnej siete dodávateľa, sa prerozdelenie nameraného množstva tepla pre TÚV a nameraného množstva studenej vody na prípravu TÚV v OST vykoná podľa podkladov odberateľov zásobovaných z jednej OST, uvedených v Prílohe č. 1 tejto zmluvy.

10. Ak odberateľ odoberá TÚV aj pre nebytové účely, je povinný túto spotrebu merať a celkové množstvo za namerané nebytové priestory nahlasovať v zmysle Prílohy č. 1 tejto zmluvy.

11. Ak nemožno presne zistiť spotrebu tepla počas poruchy meracieho zariadenia alebo výluky merania počas plánovanej kontroly, spotreba tepla sa vyhodnotí podľa priemerných spotrieb v predchádzajúcich porovnateľných obdobiachalebo iným dohodnutým spôsobom s dodávateľom.

12. Odpočty meracích prístrojov a vyhodnotenie dodávky vykonáva dodávateľ mesačne, najskôr 3 pracovné dni pred ukončením mesiaca.13. Dodávateľ zodpovedá za dodržanie lehôt overovania určených meradiel v zmysle zákona č. 157/2018 Z.z. o metrológii a o zmene a doplnení niektorých zákonov.

.

14 Ak odberateľ uvažuje s osadením určených meradiel TÚV a ÚK vo svojom objekte, je povinný predložiť dodávateľovi projekt realizácie za účelom posúdenia zásahu do hydrauliky vykurovacieho systému. Vyjadrenie dodávateľa k uvedenej problematike je pre odberateľa záväzné.

15. Pri ukončení odberu je odberateľ povinný umožniť dodávateľovi vykonať odpočet určených meradiel, prípadne demontáž meracích, pomocných a ovládacích zariadení. Ak odberateľ nesplní túto povinnosť, uhradí množstvo odobratého tepla aj za obdobie do predloženia prihlášky novou fyzickou alebo právnickou osobou a to z dôvodu, že prenechal teplo bez súhlasu dodávateľa.

16. Ak je TÚV v objekte/objektoch odberateľa meraná (Príloha č. 1 tejto zmluvy, bod B), odberateľ je povinný k termínu, ktorý určí dodávateľ, nahlásiť množstvo TÚV v m3 za obdobie určené dodávateľom ako podklad pre zúčtovanie zálohového kľúčovania 31.01. nasledujúceho roka.

17. Ak je TÚV v objekte/objektoch odberateľa meraná (Príloha č. 1 tejto zmluvy, bod B), odberateľ je povinný pri ukončení odberu v priebehu roka nahlásiť dodávateľovi množstvo TÚV v m3 ako podkladpre ročné zúčtovanie zálohového kľúčovania za obdobie do skončenia odberu do 31. januára nasledujúceho roka, ak sa zmluvné strany nedohodnú inak.

**Článok VII.**

**Neoprávnený odber**

1. Neoprávnený odber upravuje ustanovenie § 22 zákona č. 657/2004 Z. z. o tepelnej energetike.

2. Za neoprávnený odber sa považuje:

a) ak odberateľ odoberá teplo bez vzájomne potvrdenej zmluvy alebo niektorej z jej príloh č. 1, 2, 3, 4;

b) ak odberateľ neoznámi dodávateľovi zmenu skutočností podľa Prílohy č. 1 tejto zmluvy – Prihláška k odberu tepla;

c) ak odberateľ bez súhlasu dodávateľa prenechá teplo tretím osobám;

d) ak odberateľ vykoná také opatrenia, aby meracie zariadenia spotreby tepla nezaznamenávali, alebo ich nesprávne zaznamenávali na škodu dodávateľa, alebo ak do 3 kalendárnych dní neoznámi dodávateľovi, že meracie zariadenie nezaznamenáva;

e) ak odberateľ poškodí meracie, pomocné alebo ovládacie zariadenie dodávateľa, overovacie alebo montážne plomby na určenom meradle, resp. neoznámi ich náhodné poškodenie do 3 kalendárnych dní;

f) ak odberateľ neumožní dodávateľovi prístup k určenému meradlu za účelom odpočtu ani po predchádzajúcom písomnom vyrozumení.

3. Množstvo neoprávnene odobratého tepla dodávateľ určí odborným odhadom podľa výšky odberu v predchádzajúcom porovnateľnom období, v ktorom bol odber meraný správne. Porovnateľným obdobím je časovo a klimaticky podobné obdobie. Ak odber nie je možné takto určiť, dodávateľ určí množstvo odobratého tepla alebo teplej úžitkovej vody podľa odberu v nasledujúcom porovnateľnom období.

**Článok VIII.**

**Zmluvné pokuty**

V súlade s touto zmluvou sa dodávateľ a odberateľ dohodli na zmluvných pokutách za nedodržanie zmluvných podmienok takto:

1. Za neoprávnený odber podľa článku VII ods. 2. písm. a) a b) je odberateľ povinný zaplatiť dodávateľovi pokutu vo výške 0,02 EUR za každú neoprávnene odobratú kWh.

2. Za neoprávnený odber podľa článku VII ods. 2. písm. c) až f) je odberateľ povinný zaplatiť dodávateľovi pokutu vo výške 165,97 EUR.

3. Ak odberateľ nepredloží projekt meradiel tepla objektov pripojených na sekundárnu sieť alebo na vnútornom rozvode odberateľa, je povinný zaplatiť dodávateľovi pokutu vo výške 165,97 EUR za každý prípad.

4. Ak odberateľ nepredloží dodávateľovi projektovú dokumentáciu úprav, ktoré majú za následok zmenu hydraulických pomerov, je povinný zaplatiť pokutu vo výške 165,97 EUR.

5. Pokiaľ odberateľ (resp. jeho právny nástupca, resp. subjekt, ktorý sa stane novým odberateľom po doterajšom odberateľovi) v priebehu DD.MM.RRRR odo dňa nadobudnutia účinnosti tejto zmluvy skončí odber tepla v rozpore s ustanoveniami § 19 a 20 zákona č. 657/2004 Z. z. o tepelnej energetike platnými a účinnými ku dňu uzatvorenia tejto zmluvy, v takomto prípade bude odberateľ (resp. jeho právny nástupca, resp. subjekt, ktorý sa stane novým odberateľom po doterajšom odberateľovi) povinný zaplatiť dodávateľovi zmluvnú pokutu vo výške zodpovedajúcej v tej dobe aktuálnej účtovnej zostatkovej hodnote tepelných technologického zariadenia, ktorých sa bude týkať skončenie odberu tepla. Uvedené sa týka iba  tých prípadov, kedy dodávateľ investuje finančné prostriedky na kúpu TTZ do vlastníctva dodávateľa v zmysle podpísanej Zmluvy o budúcej zmluve medzi dodávateľom tepla a zhotoviteľom, prípadne budúcim odberateľom.

**Článok IX.**

**Ceny tepla, fakturácia tepla a platenie**

1. Cena tepla je stanovená úradom v zmysle legislatívnych predpisov ako dvojzložková na príslušné časové obdobie v rozhodnutí o cene tepla. Do stanovenia ceny tepla pre ďalšie časové obdobie sa cena považuje za predbežnú cenu (zálohovú), ktorá sa upraví po stanovení ceny a jej účinnosti v rozhodnutí úradu.

2. Zmluvná cena doplňovacej vody je pre každú sústavu stanovená v zmysle zákona č. 18/1996 Z. z. a vyhlášky MF SR č. 87/1996 Z. z.:

**sústava CZT východ: 2,2240 EUR /m3** bez DPH

**sústava CZT západ: 2,8547 EUR /m3** bez DPH

K dohodnutým cenám bude fakturovaná DPH v zmysle zákona č. 222/2004 Z. z. o dani z pridanej hodnoty v znení neskorších predpisov.

3. V prípade, ak čiastka za predpokladaný mesačný odber na odbernom mieste je vyššia ako 132,78 EUR bez DPH, odberateľ je povinný uzatvoriť Prílohu č. 3 k tejto zmluve – Dohoda o preddavkových platbách. ktoré sú daňovým dokladom v zmysle zákona č.222/2004 Z.z. o DPH v znení neskorších predpisov. Dohody o preddavkových platbách stanovujú dohodnutý termín úhrady záväzku zo strany odberateľa. Dokladom pre účely dane z pridanej hodnoty je mesačná faktúra, zberná faktúra a ročná faktúra.“

3.1   Odberateľ súhlasí  s tým,  že  dodávateľ  mu  najneskôr do 31.12. príslušného roka zašle  na nasledujúci kalendárny rok vypracovanú novú Dohodu  o preddavkových platbách (Príloha č. 3 zmluvy), obsahom ktorej sú výšky a termíny zálohových/preddavkových platieb (§19 ods. 2  písm. h) zákona č. 657/2004 Z.z. o tepelnej energetike) za  jednotlivé   kalendárne  mesiace v  závislosti  od skutočností uvedených  v bode 3.2 tohto článku zmluvy. Prípadné námietky  voči výškam  a  termínom zálohových/preddavkových platieb  je  odberateľ  povinný písomne  oznámiť dodávateľovi    najneskôr  do 14 dní odo dňa doručenia  Dohody o preddavkových platbách, po márnom uplynutí tejto lehoty sa považuje Dohoda o preddavkových platbách zo strany odberateľa za odsúhlasenú.

Podanie písomných námietok podľa predchádzajúcej vety nezbavuje odberateľa povinnosti uhrádzať dodávateľovi preddavkové platby  v zmysle príslušnej Dohody o preddavkových platbách riadne a včas.

Zmluvné strany sa dohodli, že zásielka, obsahom ktorej je Dohoda o preddavkových platbách, sa považuje za doručenú, ak  ju adresát prevzal, ako aj v prípade, že ju neprevzal, hoci mu bola zaslaná na adresu uvedenú v záhlaví tejto zmluvy, resp. na inú poslednú známu adresu, ktorú druhá zmluvná strana písomne oznámila odosielateľovi ako novú kontaktnú adresu.

V prípade neprevzatia zásielky adresátom sa táto považuje za doručenú dňom, keď sa vrátila odosielateľovi ako nedoručená, resp. nedoručiteľná.

3.2 Pre výpočet platieb  budú  použité množstvá tepla dohodnuté v odberových diagramoch na príslušný rok a ceny  tepla  podľa  rozhodnutia Úradu pre reguláciu sieťových odvetví platného od 1. januára príslušného roka, ak nie je k dispozícii v čase výpočtu, podľa odhadu o cenách pre príslušný rok na základe cenového návrhu predkladaného Úradu pre reguláciu sieťových odvetví. Mesačná zálohová/preddavková platba vrátane DPH je súčtom   dohodnutého množstva tepla vynásobeného variabilnou zložkou ceny  tepla,  jednej dvanástiny dohodnutého ročného regulačného príkonu vynásobenej fixnou zložkou tepla a príslušnou sadzbou DPH.

4. Dodávateľ dodané teplo a doplňovaciu vodu fakturuje odberateľovi v mesačnej faktúre za:

- skutočne odobraté teplo, ktoré je súčinom variabilnej zložky ceny tepla a skutočne odobratého množstva tepla,

- zmluvne dohodnuté množstvo tepla, ktoré je súčinom fixnej zložky ceny tepla s primeraným ziskom a množstva tepla dohodnutého na príslušný mesiac v odberovom diagrame, ak nie je dohodnuté inak,

- doplňovaciu vodu, ktorá je súčinom ceny obehovej vody a množstva vody doplnenej dodávateľom do sústavy tepelných zariadení odberateľa.

5. Faktúra musí obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov.

6. Dodávateľ je oprávnený vystaviť zbernú faktúru pre odberné miesta odberateľa, ktoré majú rovnaké bankové spojenie. Prílohou zbernej faktúry sú technické prílohy jednotlivých odberných miest.

7. Ak dodávateľ vystaví zbernú faktúru pre odberné miesta odberateľa, je povinný odberateľ uhradiť zbernú faktúru v dátume splatnosti.

8. Dodávateľ dodané teplo pre ÚK a TÚV**,** studenú vodu na prípravu TÚV (podľa bodu 4 tohto článku), doplňovaciu vodu, prípadne studenú vodu, fakturuje mesačnou faktúrou vystavenou najneskôr 6. pracovný deň v nasledujúcom mesiaci. Odoslanie faktúry odberateľovi sa uskutoční najneskôr v nasledujúci pracovný deň po jej vyhotovení.

9. Ak dodávateľ tepla nakupuje od dodávateľa vody studenú vodu a studenú vodu na prípravu TÚV, dodávateľ tepla nakúpenú vodu refakturuje odberateľovi vo faktúre za dodané teplo alebo v samostatnej faktúre.

10. Ak je na výstupe z OST, resp. na výstupe zo sekundárnej siete, dodávateľa pripojených viac odberateľov, náklady na nákup studenej vody sa rozdelia v pomere odberu TÚV.

11. Odberateľ uhradí mesačnú faktúru:

**«Z\_SPOS\_PLAT»** – do «Z\_PLAT\_PODM\_1» dní od odoslaniafaktúry.

V prípade existencie vzájomných pohľadávok, týkajúcich sa odberateľskej faktúry, je možné taktiež vykonať jednostranný zápočet pohľadávok. Odberateľ bude o vykonaní zápočtu pohľadávok písomne informovaný.

12. Preddavková platba a úhrada faktúry prostredníctvom banky sa považuje za splnenú v zmysle § 339 ods. 2 Obchodného zákonníka pripísaním sumy na účet dodávateľa so správnym variabilným symbolom.

13. Rozdiel mesačnej faktúry a preddavkových platieb v prospech odberateľa uhradí dodávateľ do «Z\_PLAT\_PODM\_1» dní od odoslania faktúry, alebo zníži o túto čiastku neuhradené záväzky odberateľa z predchádzajúcich období.

14. Odberateľ je v omeškaní, ak nesplnil tieto záväzky:

a) nepoukázal alebo oneskorene poukázal preddavkové platby;

b) neuhradil, alebo oneskorene uhradil faktúru;

c) ak použil nesprávny variabilný symbol.

15. Pri omeškaní podľa článku IX. bodu 14 písm. a) až c) môže dodávateľ uplatniť úrok z omeškania 0,05 % z dlžnej sumy za každý deň omeškania.

16. Pri ukončení odberu tepla v priebehu roka, bude k dátumu ukončenia zmluvného vzťahu vykonaný konečný odpočet meračov. V zmysle Zákona č. 657/2014 Z. z. o tepelnej energetike, § 20, ods. 4 a Vyhlášky Úradu pre reguláciu sieťových odvetví (ÚRSO)  č. 283/2010 Z. z.  § 1, ods. 2, písm. a, dodávateľ bude fakturovať  odberateľovi ekonomicky oprávnené náklady vyvolané s odpojením od sústavy tepelných zariadení (pomerná časť fixných nákladov) v zmysle podpísaného odberového diagramu, ak sa v zmluve nedohodlo inak.

17. Odberateľ žiada zasielať faktúry elektronicky na mail uvedený v tlačive „Prihlásenie odberateľa tepla“, alebo na adresu v prípade, že sa nezhoduje s adresou jeho sídla:

|  |
| --- |
| «Z\_NAZOV\_OP\_1» |
| «Z\_ULICA\_KORES» «Z\_CISLO\_DOMU\_KORES» |
| «Z\_PSC\_KORES» «Z\_MESTO\_KORES» |

**Článok X.**

**Záväzky dodávateľa a odberateľa**

1. Dodávateľ sa zaväzuje:

1.1 Zabezpečovať registráciu prevádzkových parametrov, viesť prevádzkové záznamy v OST v rozsahu, ktorý umožňuje technické zariadenie a plánovaná pochôdzková kontrola OST.

1.2 Umožniť povereným zástupcom odberateľa v sprievode dodávateľa kontrolu prevádzky OST a tepelných zariadení.

1.3 V prípade havárie, resp. poruchy na zariadení dodávateľa, oboznámiť odberateľa s príčinou a predpokladanou dĺžkou odstavenia zariadenia.

1.4 V prípade havarijných situácií bezodkladne zabezpečiť uzatvorenie alebo odstavenie sekundárneho vývodu pre ÚK alebo TÚV odberateľa pripojeného na výstupe z OST na základe osobného alebo telefonického požiadania v rámci bežného prevádzkového styku prevádzkových zamestnancov dodávateľa a odberateľa.   
Ak po obnovení prevádzky treba doplniť úbytok teplonosného média zo sekundárnej siete, dodávateľ úbytok doplní a vyfakturuje odberateľovi.

1.5 V prípade havarijných situácií bezodkladne zabezpečiť uzatvorenie alebo odstavenie vnútorného rozvodu preÚK alebo TÚV odberateľa pripojeného na výstupe zo sekundárnej siete dodávateľana základe osobného alebo telefonického požiadania v rámci bežného prevádzkového styku prevádzkových zamestnancov dodávateľa a odberateľa. V tomto prípade musí byť vykonanýzáznamv prevádzkovom denníkuOST. Ak po obnovení prevádzky treba doplniť úbytok teplonosného média z vnútorného rozvodu, dodávateľ úbytok doplní a vyfakturuje odberateľovi.

1.6 Zabezpečiť do 28. 02. nasledujúceho roka zúčtovanie zálohového kľúčovania TÚV podľa podkladov odberateľa, ktoré odberateľ poskytne dodávateľovi do 31.01. nasledujúceho roka.

1.7 V prípade ukončenia odberu odberateľom v priebehu roka zabezpečiť do 28.02. nasledujúceho roka zúčtovanie zálohového kľúčovania TÚV podľa podkladov odberateľa, ktoré poskytne dodávateľovi do 31. 01. nasledujúceho roka, ak sa zmluvné strany nedohodnú inak.

2. Odberateľ sa zaväzuje:

2.1 Predložiť dodávateľovi plošnú schému zásobovaných objektov (vlastník, ulica, súpisné číslo objektu a popisné číslo) ako prílohu tejto zmluvy za ktorej aktualizáciu zodpovedá. Zároveň sa zaväzuje bezodkladne oznámiť všetky odpojenia jeho odberateľov.

2.2 Dbať na pokyny dodávateľa smerujúce k zhospodárneniu prevádzky.

2.3 Sústavne kontrolovať technické podmienky dodávky pre ÚK a TÚV.

2.4 Kontrolovať a vyhodnocovať vyfakturované množstvo tepla.

2.5 Bezodkladne reklamovať kvalitu dodávky písomne alebo faxom.

2.6 V dohodnutých termínoch nahlasovať dodávateľovi množstvá TÚV odobratých v nebytových priestoroch.

2.7 Nahlasovať v príslušnom mesiaci zmeny, ktoré slúžia ako podklad pre fakturáciu (m2, m3, počty osôb).

2.8 Umožniť povereným zástupcom dodávateľa v sprievode povereného zástupcu odberateľa, ktorý je pripojenýna výstupe zo sekundárnej siete, vykonávať kontrolu a prevádzkové manipulácie na rozvodnom zariadení v priestoroch objektu odberateľa s tým, aby práva dodávateľa neboli obmedzené právami tretích osôb.

2.9 Po skončení odberu v priebehu roka, prijať od dodávateľa zúčtovaciu faktúru zálohového kľúčovania TÚV vypracovanú na základe podkladov odberateľa podľa článku VI bod 17 tejto zmluvy a uhradiť v termíne splatnosti.

2.10 Odberateľ je povinný umožniť dodávateľovi prístup k jeho sústave tepelných zariadení v ktorúkoľvek dennú aj nočnú hodinu, odovzdať duplikát kľúčov od vchodu bytového domu, v ktorom je umiestnené meracie alebo regulačné zariadenie, resp. oznámiť stabilné miesto ich uloženia, ako aj telefónne číslo kontaktnej osoby počas 24 hodín.

**Článok XI.**

**Reklamácie**

1. Ak vzniknú chyby pri vyúčtovaní odberu tepla z dôvodu nesprávneho odpočtu, nesprávneho výpočtu, použitím nesprávnej sadzby, majú odberateľ a dodávateľ nárok na vyrovnanie nesprávne fakturovaných čiastok.
2. Odberateľ je oprávnený bezodkladne písomne uplatniť reklamáciu. V reklamácii je povinný uviesť dôvody jej uplatnenia. Reklamácia neoprávňuje odberateľa k nezaplateniu faktúry.

**Článok XII.**

**Zmeny a vypovedanie zmluvy**

1. Pri akejkoľvek zmene tejto zmluvy alebo jej príloh je odberateľ povinný bez zbytočného odkladu písomne zmluvne dohodnúť s dodávateľom.
2. Ukončenie odberu z dôvodu zmeny odberateľa je odberateľ povinný písomne oznámiť dodávateľovi najneskôr 30 dní vopred.
3. Odberateľ (právny nástupca) môže vypovedať túto zmluvu písomne podľa § 19 ods. 6 zákona č. 657/2004 Z. z., ak dodávateľovi zašle písomnú výpoveď najmenej šesť mesiacov pred požadovaným skončením dodávky tepla a je splnená niektorá z podmienok skončenia odberu tepla podľa § 20 tohto zákona.
4. Skončiť odber tepla na základe zákona č. 657/2004 Z. z. možno, ak

a) dodávateľ tepla bez predchádzajúcej dohody s odberateľom a konečným spotrebiteľom zmení teplonosnú látku;

b) dodávateľ tepla ani po predchádzajúcej písomnej výzve neodstráni nedostatky v kvalite, množstve a spoľahlivosti dodávok tepla alebo neplní podstatné náležitosti zmluvy o dodávke a odbere tepla, najmä parametre teplonosnej látky a hospodárnosť dodávky tepla.

5. Skončiť odber tepla môže odberateľ alebo konečný spotrebiteľ aj dohodou s dodávateľom, ak odberateľ alebo konečný spotrebiteľ uhradí dodávateľovi ekonomicky oprávnené náklady vyvolané odpojením odberateľa alebo konečného spotrebiteľa od sústavy tepelných zariadení dodávateľa.

6. Dodávateľ môže vypovedať zmluvu o dodávke a odbere tepla, ak výpoveď písomne oznámi odberateľovi tepla najmenej 6 mesiacov pred oznamovaným termínom skončenia dodávky tepla a oznamovaný termín skončenia dodávky tepla nepripadá na vykurovacie obdobie.

7. Ak odberateľ neoprávnene odoberá teplo a  neukončí tento protiprávny stav najneskôr do 30 dní odo dňa doručenia výzvy na skončenie neoprávneného odberu tepla, v takomto prípade je dodávateľ oprávnený odstúpiť od zmluvy, pričom je odberateľ povinný uhradiť dodávateľovi aj všetky súvisiace dodávateľom zdokladované ekonomicky oprávnené náklady.

8. V prípade nesplnenia si povinnosti odberateľa zaplatiť za odobraté teplo najneskôr v posledný deň lehoty splatnosti faktúry zašle dodávateľ odberateľovi výzvu, v ktorej mu určí náhradnú lehotu na splnenie si svojej povinnosti. Ak si odberateľ nesplní svoju povinnosť zaplatiť za odobraté teplo ani uplynutím náhradnej lehoty určenej vo výzve, je dodávateľ oprávnený  odstúpiť od zmluvy v zmysle príslušných ustanovení Obchodného zákonníka. V takomto prípade je odberateľ povinný  uhradiť dodávateľovi zdokladované ekonomicky oprávnené náklady.

**Článok XIII.**

**Doručovanie**

1. Zmluvné strany sa dohodli, že zásielka sa považuje za doručenú, ak ju adresát prevzal, ako aj v prípade, že ju neprevzal, hoci bola zaslaná na adresu uvedenú v záhlaví tejto zmluvy, resp. na inú poslednú známu adresu, ktorú druhá zmluvná strana písomne oznámila odosielateľovi ako novú kontaktnú adresu. V prípade neprevzatia zásielky adresátom sa táto považuje za doručenú dňom, keď sa vrátila odosielateľovi ako nedoručená, resp. nedoručiteľná.

**Článok XIV.**

**Osobitné ustanovenia**

1. Zmluvné strany týmto spoločne prehlasujú, že sú si vedomé skutočnosti, že táto zmluva je povinne notifikovanou zmluvou v  zmysle ustanovenia § 5a zákona č.  211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Táto zmluva nadobúda platnosť dňom jej podpisu oboma zmluvnými stranami a  účinnosť dňom nasledujúcim po dni zverejnenia informácie o uzatvorení tejto zmluvy na Centrálnom registri zmlúv. Informácia o uzatvorení tejto zmluvy sa zverejňuje nepretržite počas existencie  záväzkov vzniknutých  z  tejto zmluvy, minimálne však po dobu 5 rokov od nadobudnutia účinnosti tejto zmluvy.

1. Zmluvné strany deklarujú, že text tejto zmluvy vyjadruje obsah ich predchádzajúcich dohôd a na tomto základe sa dohodli, že podľa ustanovení tejto zmluvy sa budú posudzovať aj ich práva a povinnosti z dodávky a odberu tepla, ktoré vznikli v období od «ODBER\_OD» do nadobudnutia platnosti a účinnosti tejto zmluvy.

**Článok XV.**

**Záverečné ustanovenia**

1. Zmluvné podmienky na dodávku a odber tepla a Príloha č. 1 tejto zmluvy sú dohodnuté na celú dobu platnosti a účinnosti zmluvy.
2. Príloha č. 2 a 3 tejto zmluvy sú dohodnuté na príslušný kalendárny rok.
3. Zmluvu je možné meniť alebo dopĺňať len po vzájomnej dohode obidvoch zmluvných strán, a to formou očíslovaných písomných dodatkov podpísaných oboma zmluvnými stranami, ktoré budú neoddeliteľnou súčasťou tejto zmluvy.
4. Táto zmluva je vypracovaná v dvoch vyhotoveniach z ktorých každá zo zmluvných strán dostane jedno vyhotovenie.
5. Neoddeliteľnou súčasťou zmluvy sú tieto časti:

Príloha č. 1 – Prihláška k odberu tepla;

Príloha č. 2 – Odberový diagram;

Príloha č. 3 – Dohoda o preddavkových platbách;

Príloha č. 4 – Ekvitermická krivka.

Dátum potvrdenia: Dátum potvrdenia:

Odberateľ: Dodávateľ:

|  |  |  |
| --- | --- | --- |
| «t\_splnomocnenec» |  | Meno a priezvisko |
| «t\_funkcia» |  | generálny riaditeľ |
|  |  | spoločnosti MH Teplárenský holding, a. s. |
|  |  |  |
| «t\_splnomocnenec1» |  | Meno a priezvisko |
| «t\_funkcia1» |  | obchodný riaditeľ |
|  |  | spoločnosti MH Teplárenský holding, a. s. |